《水调歌头 其三 送天门山长马玉相》
明代·陶安

江上两峰立，门户自天开。香芹翠绕精舍，畅望美人来。

麟凤洲翠仙骨，龙虎榜翠文物，绛帐育英才。椽笔泚银浪，澎湃走风雷。

锦盈机，冰作鉴，玉无埃。笑谈驰骋，今古况是旧经魁。

培植三年盛业，脩举前时旷典，回首把离杯。老桂吐清馥，飞步上瑶台。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。